
ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ

1.  Իրավական ակտի ընդունման անհրաժեշտությունը․
Որոշման նախագծի ընդունման անհրաժեշտությունը պայմանավորված է նրանով, որ աշխատակազմի տեխնիկական միջոցները հնացել են և հնարավոր չէ որակյալ նկարներ և տեսահոլովակներ հանել: Աշխատակազմի պաշտոնական և սոցիալական կայքէջերում տարբեր միջոցառումները և հանդիպումները պատշաճ որակով լուսաբանելու նպատակով անհրաժեշտություն է առաջացել ձեռքբերել նոր թվային լուսանկարչական ապարատ:

2․ Կարգավորման հարաբերությունների ներկա վիճակը և առկա խնդիրները.
         2025 թվականին թվային լուսանկարչական ապարատ ձեռքբերելու նպակատով, «Գնումների մասին» ՀՀ օրենքի 15-րդ հոդվածի 6-րդ կետի համաձայն կայացել է մրցույթ և ցածր գին առաջարկած կազմակերպության հետ կնքվել է 1 181 880 (մեկ միլիոն մեկ հարյուր ութսունմեկ հազար ութ հարյուր ութսուն) ՀՀ դրամի պայմանով պայմանագիր: «Գնումների մասին» ՀՀ օրենքով սահմանված 6 ամսյա ժամկետը լրանալու պատճառով կնքված պայմանագիրը լուծվել է:
Ներկայումս աշխատակազմի կողմից կատարված փաստացի ծախսերի ուսումնասիրությունը ցույց է տալիս, որ ութ ամսվա կտրվածքով առաջացել են տնտեսված միջոցներ՝ մասնավորապես «Կապի ծառայություններ» 4214 հոդվածով առկա է 700 000 (յոթ հարյուր հազար) ՀՀ դրամ, «Արտասահմանյան գործուղումներ» 4222 հոդվածով՝ 500 000 (հինգ հարյուր հազար) ՀՀ դրամ։ Հայաստանի Հանրապետության կառավարության որոշմամբ վերը նշված տնտեսված միջոցների վերաբաշխման արդյունքում հնարավոր կլինի կարգավորել առկա խնդիրը:

3․ Կարգավորման նպատակը և բնույթը.
«Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-Ի N 1910-Ն որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման նախագծով հատկացվելիք միջոցներով կբարելավվի աշխատակազմի պաշտոնական և սոցիալական կայքէջերում տարբեր միջոցառումների, հանդիպումների լուսաբանման որակը:

4․  Ակնկալվող արդյունքները.
Հայաստանի Հանրապետության կառավարության որոշման նախագծի վերաբաշխման արդյունքում «Վարչական սարքավորումներ» հոդվածով կհատկացվի 1200000 (մեկ միլիոն երկու հարյուր հազար) ՀՀ դրամ և «Գնումների մասին» ՀՀ օրենքով սահմանված կարգով ձեռք կբերվի թվային լուսանկարչական ապարատ։

5. Նախագծի մշակման գործընթացում ներգրաված ինստիտուտները և անձինք.
Նախագիծը մշակվել է ՀՀ Տավուշի մարզպետի աշխատակազմի կողմից:

6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում: 

7. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին.
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագծի ընդունումը բխում է ՀՀ Կառավարության 18.08.2021թ. «Հայաստանի Հանրապետության կառավարության 2021-2026 թվականների ծրագրի մասին» թիվ 1363-Ա որոշմամբ հաստատված Հավելված-ի 6.10 կետից: 


